-modda. Taftish tartibidagi shikoyatlarni (protestlarni) ko‘ruvchi sudlar

250-modda. Taftish tartibidagi shikoyatlarni (protestlarni) ko‘ruvchi sudlar Taftish tartibidagi shikoyat (protest):
ushbu Kodeks 249-moddasining birinchi qismida ko‘rsatilgan sud hujjatlari ustidan
berilganda — Qoraqalpog‘iston Respublikasi ma’muriy sudi, viloyatlar va Toshkent shahar ma’muriy
sudlari, O‘zbekiston Respublikasi Harbiy sudi tomonidan;
ushbu Kodeks 249-moddasining ikkinchi qismida ko‘rsatilgan sud hujjatlari ustidan
berilganda — O‘zbekiston Respublikasi Oliy sudining Ma’muriy ishlar bo‘yicha sudlov hay’ati
tomonidan ko‘riladi.
O‘zbekiston Respublikasi Oliy sudi raisining, Bosh prokurorining ushbu Kodeks 249-
moddasining uchinchi qismida ko‘rsatilgan sud hujjatlari ustidan kiritilgan protesti O‘zbekiston
Respublikasi Oliy sudining Rayosati tomonidan ko‘riladi.
251-modda. Taftish tartibida shikoyat (protest) berish tartibi Taftish tartibidagi shikoyat (protest) ishni taftish tartibida ko‘radigan Qoraqalpog‘iston
Respublikasi ma’muriy sudi, viloyatlar va Toshkent shahar ma’muriy sudlari, O‘zbekiston
Respublikasi Harbiy sudi nomiga yo‘llanadi, lekin hal qiluv qarorini qabul qilgan sudga beriladi.
Hal qiluv qarorini qabul qilgan sud shikoyat (protest) kelib tushgan kundan e’tiboran besh
kunlik muddatda uni ishni taftish tartibida ko‘radigan sudga ish bilan birga yuborishi shart.
Mazkur Kodeks 249-moddasining ikkinchi va uchinchi qismlarida ko‘rsatilgan sud hujjatlari
ustidan taftish tartibidagi shikoyat (protest) bevosita O‘zbekiston Respublikasi Oliy sudiga beriladi.
252-modda. Taftish tartibida shikoyat (protest) berish muddati Taftish tartibidagi shikoyat (protest) birinchi instansiya sudining hal qiluv qarori, ajrimi, qarori
qonuniy kuchga kirgan kundan e’tiboran bir yil ichida beriladi.
Qoraqalpog‘iston Respublikasi ma’muriy sudiga, viloyatlar va Toshkent shahar ma’muriy
sudlariga, O‘zbekiston Respublikasi Harbiy sudiga taftish tartibida shikoyat (protest) berish muddati
kassatsiya instansiyasi sudi tomonidan qaror qabul qilinguniga qadar o‘tgan taqdirda, taftish
tartibidagi shikoyat (protest) kassatsiya instansiyasi sudi qaror qabul qilgan kundan e’tiboran uch
oy ichida berilishi mumkin.
O‘zbekiston Respublikasi Oliy sudining Ma’muriy ishlar bo‘yicha sudlov hay’atiga taftish
tartibida shikoyat (protest) berish muddati ishni taftish tartibida ko‘rish yakunlari bo‘yicha
Qoraqalpog‘iston Respublikasi ma’muriy sudi, viloyatlar va Toshkent shahar ma’muriy sudlari,
O‘zbekiston Respublikasi Harbiy sudi qaror qabul qilguniga qadar o‘tgan bo‘lsa, shikoyat (protest)
ushbu sudlar tomonidan ishni taftish tartibida ko‘rish natijalari bo‘yicha qaror qabul qilingan
kundan e’tiboran uch oy ichida berilishi mumkin.
O‘zbekiston Respublikasi Oliy sudining Rayosatiga O‘zbekiston Respublikasi Oliy sudi
raisining, Bosh prokurorining protesti ushbu Kodeks 249-moddasi birinchi qismining ikkinchi va
uchinchi xatboshilarida ko‘rsatilgan shaxslarning murojaati kelib tushgan kundan e’tiboran uch oy
ichida, lekin ishni taftish tartibida ko‘rish natijalari bo‘yicha O‘zbekiston Respublikasi Oliy sudining
Ma’muriy ishlar bo‘yicha sudlov hay’ati tomonidan qaror qabul qilingan kundan e’tiboran olti oydan
kechiktirmay keltirilishi mumkin.
Taftish tartibida shikoyat (protest) berishning o‘tkazib yuborilgan muddati shikoyat (protest)
bergan shaxsning iltimosnomasi bo‘yicha, agar iltimosnoma taftish tartibida shikoyat (protest)
berish muddati o‘tgan kundan e’tiboran uch oy ichida berilgan va shikoyat (protest) berish
muddatining o‘tkazib yuborilishi sabablari sud tomonidan uzrli deb topilgan bo‘lsa, tiklanishi
mumkin.
Ushbu moddaning beshinchi qismida ko‘rsatilgan muddat o‘tgandan keyin berilgan taftish
tartibidagi shikoyat (protest) ko‘rib chiqilmaydi.